
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 262 

11 Οκτωβρίου 2011 


ΔΙ ΑΤΑΓΜΑΤ Α 

Έγκριση πολεοδομικής μελέτης επέκτασης και έντα¬ 
ξης τμήματος της πολεοδομικής ενότητας 2, γει¬ 
τονιά «Αγία Άννα - Συνοικισμός» του δήμου Κοριν- 
θίων (ν. Κορινθίας)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 37 (παρ.4), 43 (παρ.1, 4, 
5 και 7), 44 (παρ. 1, 2 και 4),152 (παρ.1, 2 και 10), 153,154, 
160 (παρ.1, 2), 161 (παρ.1), 243 (παρ.1), 248, 249, 250 και 
255 του Κώδικα Βασικής Πολεοδομικής Νομοθεσίας, 
που κυρώθηκε με το άρθρο πρώτο του από 14-7-1999 
π.δ/τος (Δ'580), όπως τα άρθρα 243, 248, 249, 250 
και 255 τροποποιήθηκαν με τα άρθρα 4, 5, 6, 7 και 13 
αντίστοιχα του ν.2831/2000 «Τροποποίηση των διατά¬ 
ξεων του ν.1577/1985 «ΓΟΚ» και άλλες πολεοδομικές 
διατάξεις» (ΑΊ40). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α’ 98). 

3. Τις διατάξεις των άρθρων 1, 2, 283 και 286 του 
ν.3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης-Πρόγραμμα Καλ¬ 
λικράτης» (Α'87) και του άρθρου 1ου της υπ’αριθμ. 
45892/11.8.2010 απόφασης του Υπουργού Εσωτερι¬ 
κών, Αποκέντρωσης και Ηλεκτρονικής Διακυβέρνη¬ 
σης «Πρωτοβάθμιοι και Δευτεροβάθμιοι Οργανισμοί 
Τοπικής Αυτοδιοίκησης της Χώρας κ.λ.π.» (ΒΊ292/2010, 
διόρθωση σφάλματος Β'1623/2010). 

4. Την υπ’ αρ. 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β 2234). 

5. Την υπ’ αρ. Υ273/30-9-2010 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος Ενέργειας και Κλιματικής 
Αλλαγής Νικολάου Σηφουνάκη (ΒΊ595). 

6. Την υπ’ αρ. 83810/3511/4-12-1986 απόφαση του 
Υπουργού ΠΕ.ΧΩ.Δ.Ε «Εγκριση Γ ενικού Πολεοδομικού 
Σχεδίου Κορίνθου (ν. Κορινθίας)» (ΔΊ90/1987). 


7. Την 9180/2004 απόφαση της Υφυπουργού ΠΕ.ΧΩ. 
Δ.Ε «Έγκριση πολεοδομικής προμελέτης της πολε¬ 
οδομικής ενότητας 2 του δήμου Κορίνθου (ν. Κοριν¬ 
θίας). 

8. Την 9187/2004 απόφαση της Υφυπουργού 
ΠΕ.ΧΩ.Δ.Ε «Χαρακτηρισμός ως πυκνοδομημένων 
τμημάτων της πολεοδομικής ενότητας 2 (γειτονιά 
Αγία Αννα - Συνοικισμός) του δήμου Κορίνθου (ν. 
Κορινθίας)». 

9. Το 6283/407/8-7-2003 έγγραφο της Δ/νσης Οι¬ 
κοδομικών και Κτιριοδομικών Κανονισμών του Υ.ΠΕ. 
ΧΩ.Δ.Ε «Εγκριση μελέτης γεωλογικής καταλληλότητας 
στην περιοχή επέκτασης «Αγία Αννα - Συνοικισμός» 
της Κορίνθου». 

10. Το 106433/15-9-2008 έγγραφο της Ειδικής Υπη¬ 
ρεσίας Περιβάλλοντος του Υ.ΠΕ.ΧΩ.Δ.Ε. 

11. Τις 331/2001, 57/2002 και 169/2008 γνωμοδοτήσεις 
του δημοτικού συμβουλίου Κορινθίων. 

12. Τις 187/2003 και 3/2009 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περι¬ 
βάλλοντος. 

13. Το γεγονός ότι από τις κανονιστικές διατάξεις 
αυτού του διατάγματος δεν προκαλείται δαπάνη σε 
βάρος του κρατικού προϋπολογισμού και του προϋ¬ 
πολογισμού του οικείου Ο.Τ.Α. 

14. Την υπ’ αρ. 130/2011 γνωμοδότηση του Συμβου¬ 
λίου της Επικράτειας, με πρόταση του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

Άρθρο 1 

1. Εγκρίνεται το πολεοδομικό σχέδιο τμήματος 
της πολεοδομικής ενότητας 2 (γειτονιά Αγία Άννα 
- Συνοικισμός) του δήμου Κορινθίων (ν. Κορινθίας), 
ως εξής: 

α. των τμημάτων της παραπάνω περιοχής που 
είναι οικισμός προϋφιστάμενος του έτους 1923 και 
έχουν χαρακτηρισθεί ως πυκνοδομημένα με την 
9187/2004 απόφαση της Υφυπουργού ΠΕ.ΧΩ.Δ.Ε 
εγκρίνεται σύμφωνα με τις διατάξεις του ν.δ/τος 
της 17-7-1923. 

β. των λοιπών τμημάτων της παραπάνω περιοχής 
που είναι αραιοδομημένα και αδόμητα εγκρίνεται σύμ¬ 
φωνα με τις διατάξεις του ν.1337/1983. 

2. Στις παραπάνω περιοχές (παρ. α και β) καθο¬ 
ρίζονται οικοδομήσιμοι χώροι, οδοί, πεζόδρομοι, 
κοινόχρηστοι χώροι, χώροι αθλητισμού, δημοτικού 
σχολείου, στάθμευσης, παιδικής χαράς, χώρος πάρ¬ 
κου - πρασίνου, παιδικής χαράς - πλατείας, πνευ¬ 
ματικού κέντρου, σχολείου - γυμνασίου - λυκείου, 
εκκλησίας, βρεφονηπιακού σταθμού, όπως φαίνο¬ 
νται στα έξι (6) σχετικά πρωτότυπα διαγράμματα 
σε κλίμακα 1:1000 που θεωρήθηκαν από τον Προ¬ 
ϊστάμενο της Δ/νσης Τοπογραφικών Εφαρμογών 
με την 30308/2011 πράξη του και που αντίτυπά 
τους σε φωτοσμίκρυνση δημοσιεύονται με το πα¬ 
ρόν διάταγμα. 

Αρθρο 2 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός των περιοχών των οποίων 
το πολεοδομικό σχέδιο εγκρίνεται με την παρ.ΐβ του 
άρθρου 1 του παρόντος διατάγματος και καθορίζο¬ 
νται όροι και περιορισμοί δόμησης των περιοχών των 
οποίων το πολεοδομικό σχέδιο εγκρίνεται με την παρ. 
Ια του ίδιου άρθρου. 

Άρθρο 3 

1. Στα οικοδομικά τετράγωνα που χαρακτηρίζονται 
στα διαγράμματα του άρθρου 1 με το στοιχείο Κ επι¬ 
τρέπεται η χρήση τοπικού κέντρου, όπως προσδιο¬ 
ρίζεται από το άρθρο 4 του από 23-2-1987 π.δ/τος 
(ΔΊ66). 

2. Στα λοιπά οικοδομικά τετράγωνα επιτρέπεται η 
χρήση αμιγούς κατοικίας, όπως προσδιορίζεται από 
το άρθρο 2 του παραπάνω π.δ/τος. 

Άρθρο 4 

Στο πρόσωπο των οικοπέδων οικοδομημένων ή 
μη που βρίσκονται στις περιοχές των οποίων το 
πολεοδομικό σχέδιο εγκρίνεται με το άρθρο 1 του 
παρόντος επιβάλλεται προκήπιο πλάτους μέτρων 
τριών (3), τεσσάρων (4), επτά (7) και μεταβλητό 
πλάτους τεσσάρων έως δέκα (4-10) και οκτώ έως 
δέκα (8-10), όπως φαίνεται στα διαγράμματα του 
άρθρου 1. 

Άρθρο 5 

Τα ελάχιστα όρια εμβαδού και προσώπου, καθώς και 
οι λοιποί όροι και περιορισμοί δόμησης των οικοπέδων 
καθορίζονται κατά τομείς Γ και Δ, όπως φαίνονται στα 
διαγράμματα του άρθρου 1 ως εξής: 

1. Τομέας Γ. 

Πυκνοδομημένα τμήματα οικισμού προ του έτους 
1923. 

α) Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: τριακόσια (300) τ.μ. 

β) Κατά παρέκκλιση της προηγουμένης παραγράφου 
θεωρούνται άρτια και οικοδομήσιμα τα οικόπεδα τα 
οποία: 

α) στις 13-3-1981 ημέρα δημοσίευσης του από 2-3- 
1981 π.δ/τος (Δ. 138) είχαν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: τριακόσια (300) τ.μ. 


και β) στις 25-7-1979 ημέρα δημοσίευσης του από 
19-7-1979 π.δ/τος (Δ’ 401) είχαν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ.μ. 
γ) Μέγιστο ποσοστό κάλυψης: εξήντα τοις εκατό 
(60%) της επιφάνειας τους. 

δ) Συντελεστής δόμησης: οκτώ δέκατα (0,8) και 
για οικόπεδα που έχουν εμβαδόν μικρότερο των 
300 τ.μ. ο συντελεστής δόμησης ορίζεται σε 1,20 
εφόσον η συνολική επιφάνεια ορόφων δεν υπερ¬ 
βαίνει τα 240 τ.μ. 

2. Τομέας Δ. 

α. Ελάχιστο πρόσωπο: δέκα τέσσερα (14) μέτρα. 
Ελάχιστο εμβαδόν: τετρακόσια (400) τ.μ. 
β. Μέγιστο ποσοστό κάλυψης: εξήντα τοις εκατό 
(60%) της επιφάνειας τους, 
γ. Συντελεστής δόμησης: οκτώ δέκατα (0,8). 

3. Και για τους δύο τομείς ισχύουν τα εξής: 

α. Επιπλέον των προϋποθέσεων των παραγρ. α 
και β της ενότητας 1 και της παρ. α της ενότητας 
2 απαιτείται όπως στο οικοδομήσιμο τμήμα του 
οικοπέδου εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη πλευρά 
5 μέτρα. 

β. Μέγιστο επιτρεπόμενο ύψος των κτιρίων επτά 
και μισό (7,5) μέτρα, το οποίο προσαυξάνεται κατά 
1,50 μ., για τη στέγη, η κατασκευή της οποίας είναι 
υποχρεωτική. Η μέγιστη κλίση της στέγης ορίζεται 
σε 35%. 

γ. Απαγορεύεται η κατασκευή κτιρίων επί υποστη- 
λωμάτων (ΡΙΕΟΤΙ5). 

δ. Στη λωρίδα που κρίνεται κατάλληλη για δόμηση 
υπό προϋποθέσεις σύμφωνα με τη μελέτη γεωλογικής 
καταλληλότητας πριν από την έκδοση οικοδομικής 
άδειας απαιτείται η σύνταξη γεωτεχνικής μελέτης 
ευστάθειας πρανών για την αντιμετώπιση της διάβρω¬ 
σης του εδάφους και τον αποκλεισμό προβλημάτων 
ολίσθησης των πρανών. 

Η μελέτη αυτή εγκρίνεται από την αρμόδια Τεχνική 
Υπηρεσία Δήμων και Κοινοτήτων (ΤΥΔΚ), η οποία 
έχει υποχρέωση να εποπτεύει και την κατασκευή των 
προτεινομένων έργων αντιστήριξης των πρανών. 

4. Οι όροι και περιορισμοί δόμησης των χώρων ει¬ 
δικών χρήσεων που καθορίζονται στο άρθρο 1 της 
παρούσας ορίζονται ως εξής: 

α. Χώροι δημοτικού σχολείου, βρεφονηπιακού σταθ¬ 
μού, πνευματικού κέντρου, εκκλησίας: 

αα. Μέγιστο ποσοστό κάλυψης: σαράντα τοις εκατό 
(40%) της επιφάνειας των χώρων, 
ββ. Συντελεστή δόμησης: έξι δέκατα (0,6). 
γγ. Μέγιστο επιτρεπόμενο ύψος των κτιρίων επτά και 
μισό (7,50) μ., το οποίο προσαυξάνεται κατά 1,50μ. για 
στέγη, η κατασκευή της οποίας είναι υποχρεωτική, 
β. Χώρος αθλητικών εγκαταστάσεων: 
αα. Μέγιστο ποσοστό κάλυψης: σαράντα τοις εκατό 
(40%) της επιφάνειας του χώρου, 
ββ. Συντελεστής δόμησης: δύο δέκατα (0,2). 
γγ. Μέγιστο επιτρεπόμενο ύψος των κτιρίων: επτά 
και μισό (7,5) μ., το οποίο προσαυξάνεται κατά 1,50μ. 
σε περίπτωση κατασκευής στέγης. 

γ. Χώρος γυμνασίου - λυκείου: 
αα. Μέγιστο ποσοστό κάλυψης: σαράντα τοις εκατό 
(40%) της επιφάνειας του χώρου, 
ββ. Συντελεστής δόμησης: έξι δέκατα (0,6) 
γγ. Μέγιστο επιτρεπόμενο ύψος των κτιρίων: δέκα 
και μισό (10,50)μ., το οποίο προσαυξάνεται κατά 1,50 
μ. σε περίπτωση κατασκευής στέγης. 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Περιβάλλοντος, Ενέργειας και Κλιμα¬ 
τικής Αλλαγής αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 13 Σεπτεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 




405.6-198.8/1 











—_ ΕΛΛΗΝΙΚΗ ΔΗΜΟΚΡΑΤΙΑ®^ 

ννΠΟΥΡΓΕΚ) ΠΕΡΙΒΑΛΛΟΝΤΟΣ Γ I ΝΟΜΑΡΧΙΑΚΗ ΑΥΤΟΔΙΟΙΚΗΣΗ 
ΕΝΕΡΓΕΙΑΣ & ΚΛΙΜΑΤΙΚΗ" '.'ΑΛΛΑΓΗΕ ' Ν. ΚΟΡΙΝΘΙΑΣ 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ & ΚΛΙΜΑΤΙΚΗΣ ΑΛΛΑΓΗΣ 

ΑΛΘ. ΠΡΑίίΟΙ: ...ί1..3Ω.$.68ί.Μΐ .—. 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 40 % 

ποεοετο κΑΛΥΥΗε 6 ο* 60* 







































ΕΛΛΗΝΙΚΗ ΔΗΜΟΚΡΑΤΙΑ 

-- ΝΟΜΑΡΧΙΑΚΗ ΑΥΤΟΔΙΟΙΚΗΣΗ 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ Ν. ΚΟΡΙΝΘΙΑΣ 

ΕΝΕΡΓΕ ΙΑΣ Α ΚΛΙΜΑΤΙΚΗΣ ΑΛΛΑΓΗΣ Δ/-Ν5Β_ΧΟ^ΠΟ^ΠΕ . _ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σδ-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. _ 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-γπβϊΙ: ννβόπΐ33ΐβι·.βί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



















